En 69-årig mand mistede søndag aften livet i en drukneulykke i Limfjorden ved Hvalpsund.

Manden var ude for at røgte garn iført waders og undertrøje. På et tidspunkt lægger han sine waders og går ud i vandet igen. Hvad der herefter sker er usikkert, men politiet i Løgstør formoder at manden får et ildebefindende. Den 69-åriges kone bliver urolig da manden ikke kommer hjem og slår alarm. Efter en større redningsaktion med gummibåde og en lægehelikopter bliver manden fundet død omkring kl. 21.30 søndag aften.